ཟླ༢པར།བོད་ལྗོངས་སྤྱི་ཚོགས་ཚན་རིག་ཁང་ཤིང་ཏ་ལའི་ལོ་མའི་ཆོས་དཔེ་ཞིབ་འཇུག་ཁང་བཙུགས།རྒྱུས་ལོན་ལྟར་ན།ཞིབ་འཇུག་ཁང་དེ་ནི་རང་རྒྱལ་གྱི་ཤིང་ཏ་ལའི་ལོ་མའི་ཆོས་དཔེ་ཞིབ་འཇུག་ཁང་ཐོག་མར་ཆགས་ཡོད་དེ།ཏ་ལའི་ལོ་མའི་ཆོས་དཔེ་སྔོག་འདོན་དང་མྱུར་སྐྱོབ།དག་སྒྲིགལོ་ཙཱ་བཅས་བགྱིས་ནས་རིམ་པ་བཞིན་དུ་ལོ་ངོ་སྟོང་ཕྲག་དུ་མའི་རིང་བཤེས་གཉེན་དམ་པ་དག་གིས་ཤིང་ཏ་ལའི་ལོ་མའི་སྟེང་ལེགས་སྦྱར་ཡི་གེས་བྲིས་པའི་ཆོས་དཔེར་ཞིབ་འཇུག་གནང་རྒྱུ་རེད།བོད་ལྗོངས་སྤྱི་ཚོགས་ཚན་རིག་ཁང་གི་འགོ་གཙོ་ཟུར་པ།ཤིང་ཏ་ལའི་ལོ་མའི་ཆོས་དཔེ་ཞིབ་འཇུག་ཁང་གི་འགན་འཛིན་པ་འབྲོང་བུ་ཚེ་རིང་རྡོ་རྗེས་ཏ་ལའི་ལོ་མའི་ཆོས་དཔེར་ཞིབ་འཇུག་གནང་པ་དེས་ནང་བསྟན་དང་།བོད་རིག་པ།ནང་བསྟན་ལོ་རྒྱུས།ནང་བསྟན་ལྡེབས་བྲིས།གནའ་བོའི་རྒྱ་གར་རིག་གནས།ཀྲུང་གོ་དང་རྒྱ་གར་བར་གྱི་རིག་གནས་འབྲེལ་འདྲིས་ལོ་རྒྱུས་སོགས་ལ་ཞིབ་འཇུག་བྱེད་པར་དགེ་མཚན་ཆེན་པོ་ལྡན་ཞེས་གསུངས།